**Vladimir Vladimirovitsj Makej** (russisk: Владимир Владимирович Макей, belarusisk: Уладзімір Уладзіміравіч Макей – *Uladzimir Uladzimiravitsj Makjej*, født 5. august 1958, død 26. november 2022) var en belarusisk politiker som fra 2012 til 2022 var Belarus’ utenriksminister.

Liv og virke
------------

### Bakgrunn og utdanning

Makej ble født i grenda Njekrasjevitsjy i Hrodna voblasts i det som den gang var Den hviterussiske sosialistiske sovjetrepublikk. Han ble uteksaminert fra Det statlige lingvistiske universitetet i Minsk i 1980, og tok diplomatisk utdanning ved Østerrikes utenriksdepartement i 1993.

Han var gift og fikk tre barn.

### Karriere

#### Militæret

Han startet sin yrkeskarriere i det sovjetiske og deretter i det belarusiske militæret, der han nådde graden oberst. Han var i militæret fra 1980 til 1993.

#### Embedsverket og politikken

Etter dette jobbet han i ulike departementer fram til år 1996; Departementet for informasjon og humanitært samarbeid, Statsministerens kontor, og Utenriksdepartementet. 

**Diplomatiet:** Fra 1996 til 1999 jobbet han som Belarus’ representant i Europarådet, samtidig som han var ministerråd ved Belarus’ ambassade til Frankrike. 

I 1999 returnerte han til Utenriksdepartementet i Belarus, som direktør for pan-europeisk samarbeid. Fra 2000 til 2008 var han Presidentens assistent, og fra 2008 til 2012 ledet han Presidentens administrasjon.

#### Utenriksminister

I august 2012 ble han utenriksminister for Belarus etter Sjarhej Martynau. På grunn av sanksjoner mot den belarusiske regjering fikk han ikke anledning til å reise inn i Den europeiske union. I 2013 ble EU-sanksjonene mot ham delvis opphevet. 2014 wurde er erstmals als potentieller Nachfolger von Lukaschenka für das Amt des Präsidenten gehandelt.

I juni 2020 forlenget president Lukasjenko Makejs embedstid som utenriksminister. I juni 2022 ila Canada ham sanksjoner.

Makej ble ansett som en mulig etterfølger til Aleksandr Lukasjenko.

Han uttrykte gjentatte ganger landets behov for tettere bånd til EU, og han var kritisk til den russiske invasjon av Ukraina.

Han stod i stillingen som utenriksminister til sin død. Han døde brått ifølge nyhetsmeldingene.

Referanser
----------

1. ↑   «Belarus foreign minister Makei dies suddenly - Belta»[Hentet fra Wikidata]
2. ↑   zviazda.by[Hentet fra Wikidata]
3. ↑   blr.belta.by[Hentet fra Wikidata]
4. 1 2  «Belarusian Foreign Minister Vladimir Makei dies 'suddenly' – DW – 11/26/2022». *dw.com* **(engelsk)**. Besøkt 28. november 2022.
5. 1 2 3  Belarus' utenriksdepartement - *Minister and Deputy Ministers*, besøkt 28. november 2022.
6. ↑
7. ↑  Гаджиев Мовсун (25. juni 2013). «ПРИОТКРЫТОЕ ОКНО В ЕВРОПУ ДЛЯ БЕЛОРУССКОГО ЧИНОВНИКА». *newtimes.ru* **(russisk)**. Besøkt 22. oktober 2022.
8. ↑  «Arkivert kopi». Arkivert fra originalen 15. juli 2015. Besøkt 30. november 2022.
9. ↑  «Лукашенко сохранил за Макеем пост главы МИД Белоруссии». *kommersant.ru* **(Russisch)**. 4. juni 2020. Besøkt 22. oktober 2022.
10. ↑  «Канада ввела санкции в отношении премьера Белоруссии». *radiosputnik.ria.ru* **(Russisch)**. 27. juni 2022. Besøkt 22. oktober 2022.
11. ↑  Krebs, Katharina (26. november 2022). «Belarus Foreign Minister Vladimir Makei dies at 64, officials say». *CNN* **(engelsk)**. Besøkt 28. november 2022. «The Foreign Minister of Belarus Vladimir Makei has died suddenly at the age of 64, the country’s foreign ministry said Saturday.»
12. ↑  TASS - *Belarusian foreign minister Vladimir Makei passes away — BelTA*, besøkt 28. november 2022.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |